Kas taimetoit on segatoidust parem: eestlaste peal tehakse uuring
#000003
Tervise arengu instituut ehk TAI hakkab uurima, kuidas toituvad Eesti taimetoitlased ning millist mõju avaldab see nende tervisele võrreldes segatoiduliste toitumisharjumustega. Juba novembris hakatakse inimesi uuringutele kutsuma, tulemused selguvad kahe aasta pärast.
#000005
Eestis on taimetoitlaste osakaal suhteliselt väike – viimase viie aasta jooksul tehtud uuringute järgi kõigub see ühe ja kahe protsendi vahel elanikkonnast. Veelgi väiksem on veganite ehk nende inimeste, kes ei tarbi mingeid loomseid toite, osakaal – neid on rahvastiku toitumise uuringu (2014) järgi vaid 0,1 protsenti.
#000006
Kuigi TAI uuringu eesmärk ei ole otseseselt kasutada uuringu tulemusi taimetoitluse propageerimiseks, siis peaks uuring siiski andma lisavahendeid selgitamaks näiteks liigse liha tarbimisega seotud riske, ütles ERR-ile TAI toitumisuuringute osakonna juhataja Eha Nurk.
#000007
Tulemusi kasutatakse ka veganite, taimetoitlaste ja segatoiduliste tervisenäitajate võrdlemisel.
#000008
"Tulemused on aluseks taimetoitlaste, sealhulgas veganitele ja vegetaarlastele suunatud toitumisjuhiste väljatöötamisel ning tõhusamate kommunikatsioonistrateegiate kujundamisel, et tagada üldsuse teadlikkus eri toitumisharjumustega kaasnevatest riskidest," selgitas Nurk.
#000009
TAI plaanib uuringuga alustada esimesel võimalusel. "Viimased ettevalmistused veel käivad, kuid eeldatavasti novembris peaksid esimesed kutsed inimesteni jõudma," ütles Nurk.
#000010
Et inimesi uuringutele kutsuda, pöördus TAI siseministeeriumi poole, et saada andmeid rahvastikuregistrist. Kui andmed käes, hakatakse inimesi uuringutele kutsuma.
#000011
Nurga sõnul on tegu olulise uuringuga, sest Eestis on taimetoitlasi ja nende toitumist vähe uuritud. 2014. aastal toimunud rahvastiku toitumise uuringus (RTU) taimetoitlust eraldi teemana ei käsitletud. Andmete põhjal saab siiski järeldada, et Eesti 2 kuni 74 aasta vanuste seas on väga vähe veganeid: 0,1 protsenti.
#000013
Kui lugeda taimetoitlaste hulka ka inimesed, kes ei tarbi liha, kuid söövad muna-piimatooteid ja/või kala, küünib RTU järgi taimetoitlaste osakaal ligi ühe protsendini.
#000014
Nurga sõnul on viie aasta jooksul eeldatavasti nii veganite kui taimetoitlaste hulk kasvanud, sellele viitavad ka möödunud aastal MTÜ Loomuse ja Eesti Vegan Seltsi tellitud Kantar Emori uuringu tulemused. Selle järgi on 1,8 protsenti uuringule vastanutest on loomsetest toodetest loobunud kas osaliselt või täielikult ja 1,2 protsenti peab end taimetoitlaseks.
#000015
Veganlus on populaarsem noorte seas, mulluse uuringu järgi on 15–24-aastastest 3,2 protsenti täistaimetoitlased.
#000016
Nurga sõnul on uuring TAI algatus ja sõltumatu. "Me ei tee seda kellegi tellimusel ega toetusel," ütles ta.
#000017
Taimetoitluse mõju üle on palju vaieldud ning pigem on kostma jäänud sõnum, et täistaimetoitlus, vähemalt laste puhul, ei ole kõige mõistlikum ega kasulikum viis toituda. Nurga sõnul saab uuringu abil konkreetsemad vastused.
#000018
"Järjest enam uuringuid on leidnud, et taimetoitlaste söömisharjumused võivad tagada täisväärtusliku toitainete saadavuse ning olla paljuski tervislikumad kui segatoiduliste omad. Uuringu põhieesmärk ongi iseloomustada Eesti veganite ja taimetoitlase toitumist ning terviseseisundit ning võrrelda seda segatoidulistega," rääkis ta.
#000019
Lisaks tahab TAI hinnata toitumiseelistuste seoseid väärtushinnangute ja hoiakute, tervisekäitumise ning tajutavate riskidega.
#000020
Millal uuringu tulemused avalikustatakse, sõltub muuhulgas ka sellest, kui kiiresti leitakse inimesed, kes on nõus uuringus osalema. Nurga sõnul võib kõige varem oodata esimeste tulemuste avalikustamist 2021. aastal.
#000021
Mis vahe on veganil, vegetaarlasel ja taimetoitlasel?
#000022
Eesti keeles kutsutakse taimetoitlasteks nii inimesi, kes ei söö liha, kui ka neid, kes ei tarbi mitte midagi loomset.Veganid ei tarbi mitte mingeid loomseid tooteid (sealhulgas liha, kala, piimatooteid, mune ja nende saadusi). On nii puhtalt toitumuslikke veganeid kui ka neid, kes väldivad lisaks loomseid materjale nagu (karus)nahk, vill ja siid, loomkatsetatud tooteid ja loomi ärakasutavaid meelelahutusasutusi nagu näiteks loomatsirkused.Vegetaarlased ei tarbi liha, küll aga piimatooteid ja/või muna. Mõned inimesed, kes söövad kala, kuid mitte liha, nimetavad end samuti vegetaarlasteks. Täpsustuseks kasutatakse mõnikord termineid lakto-ovo-vegetaarlus (taimetoitlus koos piima ja munaga) või pesko-vegetaarlus (taimetoitlus koos kalaga).
#000023
Allikas: vegan.ee. Pikemalt ja täpsemalt saab lugeda siit.
#000024
Tanel Lebedev: veganlus ei ole ususekt
#000025
Ülo Kivine: muutused tulevad, kuid eestlane piimast ei loobu
#000026
Jan-Ander Kundla: koolimenüüs peaks olema ka vegantoit
#000027
Graafik: millistes Eesti kalades leidub kõige vähem elavhõbedat?
#000028
Laura Valli: kui toit on suurem kui elu
#000029
Andres Siplane: iseendale akadeemilise koti pähetõmbamisest
#000030
Eestlastel on jääpurjetamise EM-il avapäeva järel kaks esikolmikukohta
#000031
ETV spordi lühiuudised 7. veebruaril
#000033
Eili Soon: mida rohkem klaasiga töötada, seda rohkem ma tunnen, kuidas see mind suunab
#000036
President annab tänavu 167 riiklikku teenetemärki
#000042
Mediazona: vangid ei taha enam innukalt Wagneriga liituda
#000043
Reznikov: Venemaa suurpealetung võib alata juba veebruaris
#000044
2. brigaadi ülem: päris püksid rebadel meid ei tabata
#000045
Times: Kreml muretseb, et marurahvuslased võivad teha riigipöörde
#000047
Jupiteril on teada 92 kuud
#000055
Kumu tutvustab Winy Maasi vertikaalseid külasid
#000057
"Terevisioon" ootab saatesse uusi muusikuid
#000059
Ministeerium arutab lisapuhkepäevade teemat tööandjate ja ametiühingutega
#000063
Sukles tunnistas vigu EOK rahaasjade korraldamisel
#000064
Rootsi peaminister: oleme valmis arutelu jätkamiseks Türgiga
#000065
Riigikogu nimetas Holmi taas riigikontrolöriks
#000067